open-index/open-wikipedia-markdown huggingface dataset:
Darlington (distrikt)

**Darlington** er et administrativt distrikt med status som enhetlig myndighet i Durham i England. 

Distriktet ble opprettet 1. april 1974 ved sammenslåing av Darlington med det meste av Darlington landdistrikt. 1. april 1997 fikk det status som enhetlig myndighet, og ble dermed selvstyrt. 

Det er delt inn i 24 kretser, hvorav tyve er i byen Darlington, mens de andre er på landsbygden.

Durham Tees Valley Airport ligger i distriktet. 

## Steder i distriktet

* Archdeacon Newton
* Barmpton, Beaumont Hill, Bishopton, Blackwell, Brafferton
* Coatham Mundeville
* Denton
* Great Burdon, Great Stainton
* Heighington, High Coniscliffe, Houghton Bank, Houghton-le-Side, Hurworth-on-Tees, Hurworth Place
* Killerby
* Little Stainton, Low Dinsdale
* Middleton One Row, Middleton St George
* Neasham
* Oak Tree
* Piercebridge
* Redworth
* Sadberge, Summerhouse
* Walworth Gate, Walworth
Gateshead (distrikt)

**Gateshead** er et administrativt distrikt med status som *[[metropolitan borough]]* i Tyne and Wear i England. Det har navn etter administrasjonssenteret Gateshead. 

Tradisjonelt hører området til Durham, men i 1974 ble det innlemmet i det nye grevskapet Tyne and Wear. Grevskapsrådet ble avskaffet i 1986, slik at de enkelte distriktene ble selvstyrt. 

## Steder i distriktet

* Blaydon
* Dunston
* Felling
* Gateshead, Rowlands Gill
* Low Fell
* Pelaw
* Ryton
* Whickham

## Referanser
3Com

**3Com** var en fabrikant av nettverkskort og andre nettverksprodukter. Firmaet ble stiftet i 1979 av Robert Metcalfe og hadde hovedkvarter i Marlborough, Massachusetts. Navnet 3Com viste til firmaets satsningsområder, nemlig «**Com**puters, **Com**munication and **Com**patibility».

3Com ble kjøpt opp av Hewlett-Packard i april 2010.

## Eksterne lenker
*
Charnwood

**Charnwood** er et administrativt distrikt i Leicestershire i England. Det har navn etter skogen Charnwood Forest, som ligger i distriktet. Største by og administrasjonssenter er Loughborough. 

Distriktet ble opprettet 1. april 1974 ved sammenslåing av Loughborough, Shepshed og Barrow upon Soar landdistrikt. Distriktet har et areal på 279,06 km² og hadde 166&nbsp;100 innbyggere i 2011.

## Steder i distriktet
*Anstey
*Barkby, Barkby Thorpe, Barrow upon Soar, Beeby, Birstall, Burton on the Wolds
*Cossington, Cotes
*East Goscote
*Hathern, Hoton
*Loughborough
*Mountsorrel
*Newtown Linford
*Prestwold
*Queniborough, Quorn
*Ratcliffe on the Wreake, Rearsby, Rothley
*Seagrave, Shepshed, Sileby, South Croxton, Swithland, Syston
*Thrussington, Thurcaston and Cropston, Thurmaston
*Ulverscroft
*Walton on the Wolds, Wanlip, Woodhouse, Wymeswold

## Referanser


## Eksterne lenker
*
Kleopatra VI Tryfaena

**Kleopatra VI Tryfaena** (gresk: Κλεοπάτρα Τρύφαινα; født ca. 75 f.Kr. - død 57 f.Kr.) var en prinsesse av det ptolemeiske kongedømme i Egypt.

## Historisk problem
Kleopatra Tryfaena er et historisk problem da det er minst to, kanskje tre, ptolemeiske kvinner ved navn Kleopatra Tryfaena. Det innebærer mulige forvekslinger. Det er en Tryfaena som var datter av Ptolemaios VIII Fyskon. Det var også en Kleopatra V Tryfaena, som har blitt gitt nummeret V av moderne forskere, og som er bekreftet gift med Ptolemaios XII Auletes, men som deretter forsvinner uforklarlig ut av de historiske opptegnelsene. Til sist er det en Kleopatra Tryfaena, som denne artikkelen handler om, som var en (antatt) datter av nevnte Kleopatra V Tryfaena. Hun er i moderne tid gitt tallet VI og opptrer som Kleopatra VI Tryfaena.

## Som datter av Auletes
Om denne identifiseringen er korrekt er Kleopatra VI Tryfaena en eldre søster av den berømte Kleopatra VII. Hennes far var Ptolemaios XII Auletes og hennes mor antas å være den nevnte Kleopatra V Tryfaena, og ble da antatt å være født en gang runct 75 f.Kr. En del kilder hevder at hun døde som barn. Andre kilder hevder at da Ptolemaios XII Auletes flyktet til Roma for å unngå opprøret mot seg i Alexandria i 58 f.Kr., tok han Kleopatra VII med seg, men to av døtrene, Kleopatra VI Tryfaena og Berenike IV Epifaneia, ble værende igjen og overtok den egyptiske tronen. Det synes som om Kleopatra VI Tryfaena forsvinner i år 57 f.Kr. da det ikke finnes referanser om henne etter dette året. Det kan bety at hun enten døde av naturlige årsaker eller at søsteren Berenike IV Epifaneia, da rundt tyve år, fikk henne drept for å kunne styre som enehersker.

Problemet med denne oppstillingen er at historikeren Strabon hevdet at Ptolemaios XII Auletes hadde tre døtre, og ikke fire, og av disse tre var kun den eldste (Berenike IV Epifaneia) som var legitim. Det antyder at den Kleopatra Tryfaena, som Porfyrios refererte til, kan ha vært Auletes' hustru, og ikke hans datter. For å få dette til å gå opp er det flere moderne forskere som identifiserer Kleopatra VI med Kleopatra V Tryfaena, Auletes' hustru.

## Referanser


## Eksterne lenker
* 
* «Cleopatra VI Tryphaena» , *Livius.org*
Anne Mathilde Hanstad

**Anne Mathilde Hanstad** (født 1953) er en norsk lege og spesialist i allmennmedisin og sosialmedisin.

Hanstad gikk på Stavanger katedralskole og ble cand.med. ved Universitetet i Bergen i 1979.  

Hun har siden 1995 drevet allmennpraksisen Rådhusgaten legegruppe sammen med ektefellen. Hun har også vært ansatt som kommuneoverlege og veileder i Strand kommune. 

I 1998 ble hun i statsråd plukket ut som medlem av *Nasjonalt råd for spesialistutdanning for leger.* Hun har sittet som styremedlem i Den norske legeforening i en rekke år (to av dem i sentralstyre) og i Helse Stavanger (2005–2006).

## Familie
Hanstad ble gift i 1977 med lege Lars Johan Tveit (f.1954).

## Referanser


## Eksterne lenker
*
Herman Høst

**Herman Høst** (født 17. april 1926 i Bærum, død 14. september 2023) var en norsk lege og professor i medisin.

Han ble cand.med. ved Universitetet i Oslo i 1951 og dr.med. i 1966. Doktorgradsarbeidet, *Comparative Effects of Cyclophosphamide and Total Body Irradiation on Haemopoiesis in Rats*, var en dyreeksperimentell studie hvor man sammenliknet virkningen på bloddannelsen av henholdsvis røntgenstråler og forskjellige cellegifter som brukes i kreftbehandling. Storparten av sitt yrkesaktive liv arbeidet han ved Onkologisk avdeling ved Det norske Radiumhospital som overlege fra 1963 og avdelingsoverlege fra 1975. Han var professor i onkologi ved Universitetet i Oslo fra 1975 og skrev mer enn 100 vitenskapelige artikler, vesentlig vedrørende diagnose og behandling av kreft.

Han var med i motstandsbevegelsen under krigen. Som 16-åring satt han flere måneder i tysk konsentrasjonsleir (Grini fangeleir). Han ble medlem av aksjonsgruppen Aks.13.000, og i perioden 1944-1945 ledet han flere sabotasjeaksjoner mot okkupasjonsmakten.

Han deltok i turrenn på ski og fikk blant annet 42 merker i Birkebeinerrennet,  hvor han hadde flere topplasseringer.

Høst var blant de 350 medlemmene i aksjespareklubben TA-Invest som tapte tildels store beløp da samboerparet som sto bak klubben våren 2009 ga beskjed om at de la ned klubben. Samboerparet ble anmeldt for bedrageri, og Høst stilte seg i forbindelse med rettsprosessen i spissen for medlemmene som hadde tapt penger.

Herman Høst var medlem av Det Norske Videnskaps-Akademi.

Han var sønn av Herman Fleischer Høst (1883–1980) og bror til Gerd Høst (1915–2007).

## Referanser




## Eksterne lenker
*
KIL/Hemne Fotball

**KIL/Hemne Fotball** (stiftet 1988) er en fotballklubb fra Heim i Trøndelag med seniorlag for menn i 4. divisjon fotball for menn og for damer i 1. divisjon fotball for damer.

## Historie
I stiftelsesåret rykket herrelaget opp til 2. divisjon. Klubben spilte der i fire sesonger før de rykket ned i 3. divisjon igjen. De befant seg der fram til 2001, da de rykket ytterligere ett hakk ned. Samme år, nærmere bestemt 4. april 2001, ble KIL/Hemne Fotball stiftet som et eget idrettslag under allianseidrettslaget Kyrksæterøra.

Klubben rykket opp til 3. divisjon i 2003 og 2. divisjon igjen i 2005. I 2006 rykket laget på nytt ned i 3. divisjon, etter en sesong som på mange måter ble ødelagt av langtidsskader på nesten alle nøkkelspillerne. 20. oktober 2007 rykket KIL/Hemne opp i 2. divisjon etter å ha slått Verdal sammenlagt over to kvalifiseringskamper.

Tidligere Rosenborg-spiller Erik Hoftun, Helsingborg-spiller Ardian Gashi, Molde-spiller Vegard Forren, Rosenborg-spiller Pål André Helland, Ranheim-spiller Espen Sødahl, Notodden- og tidligere Fredrikstad-spiller Jeton Pestisha, Levante-spiller Kim André Brandtzæg og Kattem-spiller Maren Snekvik begynte sine karrierer her. Alex Valencia har også spilt aldersbestemt fotball for klubben.

### NM 2007
I cupen 2007 sto KIL/Hemne for en av de største bombene da de slo Molde 3–1 på hjemmebane i cupens første runde. Det samme laget som bare et år tidligere vant 11–1 mot KIL/Hemne. I cupens andre runde fikk man den æren av å få Rosenborg på besøk. RBK tok i det 16. minutt ledelsen ved Didier Konan Ya. Men bare to minutter senere utlignet tidligere Rosenborg-spiller Ole Johan Singsdal til 1–1. KIL/Hemne sto imot presset og kunne gå til pause med uavgjort. Like etter pause sjokkerte KIL/Hemne Fotball-Norge med å ta ledelsen 2–1 etter en scoring av Asgeir Snekvik i det 46. minutt. Men RBK slo til 8 minutter senere ved Roar Strand. I det 83. minutt holdt KIL/Hemne igjen på å sjokkere Fotball-Norge da Espen Sødahl banket inn 3–2. Men scoringen ble annullert fordi KIL/Hemnes Ole Johan Singsdal dyttet Per Ciljan Skjelbred i ryggen. Etter full tid stod det derfor 2–2 og man gikk til ekstra omganger. Bare fem minutter ut i første ekstra omgang tok RBK igjen ledelsen ved Alexander Tettey og de fleste trodde at løpet var kjørt. Men etter 116 minutter utlignet Asgeir Snekvik til 3–3 og det så ut til å bli straffesparkkonkurranse. Men den gang ei, et minutt på overtid fikk RBK frispark i farlig posisjon og Didier Konan Ya svingte den rundt muren og opp i krysset. Men dramtikken stoppet ikke der. I siste sekund fikk KIL/Hemne hjørnespark og sendte opp alle mann i håp om å utligne til 4–4 og straffesparkkonkurranse. Ballen kom inn fra høyre, og Morten Klungervik headet ballen i tverrliggeren og ut.

## Kvinner

### Tabell

### Spillerstall
*oppdatert 27. januar 2023.*

## Menn

### Tabell

## Kjente spillere
* Erik Hoftun
* Ardian Gashi
* Alex Valencia
* Vegard Forren
* Maren Snekvik
* Magnus Stamnestrø
* Ole Johan Singsdal
* Pål André Helland

## Eksterne lenker
*
Karadak

**Karadak** (Karidakos) var en akatziroisk krigsherre og vasall under hunerkongen Attila. Han ble dyrket av romerske diplomater som en potensiell alliert mot hunerne, men til ingen nytte. Enkelte har knyttet Akatziroi til det senere khazar-khaganatet.
Thor Erik Nordeng

**Thor Erik Nordeng** (født 1952) er en norsk geofysiker og meteorolog. Han er ansatt som professor ved Norges landbrukshøgskole og som seniorforsker ved Meteorologisk institutt.

Nordeng tok hovedfag i geofysikk ved Universitetet i Oslo i 1979 og doktorgrad i geofysikk samme sted i 1981. Etter avlagt doktorgrad ble han forsker ved Meteorologisk institutt, der han ble forskningssjef i 1990. Som leder for forskningsavdelingen og senere forskningsdivisjonen ble han en del av toppledelsen ved instituttet. Etter at han gikk som forskningsdirektør i 2004 har han vært seniorforsker ved instituttet. I 1989 ble han beskikket i statsråd til professor II i meteorologi ved Norges landbrukshøgskole. Han har også hatt stillingen som professor II ved Institutt for geofysikk/Institutt for geofag ved Universitetet i Oslo. 

Han ble styremedlem i Norsk Geofysisk Forening i 1986.

## Referanser
Akatziroi

**Akatziroi** var et av folkene i den hunnerske stammekonføderasjonen. Akatziroi ble styrt av en konge ved navn Karadak eller Karidakus, og opptrer i beretningen til Priscus. 

Forskere har stilt spørsmål om akatziroiene i virkeligheten var de tidlige khazarer, i det de går ut fra den teorien at navnet er avledet fra det tyrkiske *ak-khazar*, eller «hvit khazar», navnet på den gruppen av stammer som utgjorde krigeraristokratiet hos Khazar-folket. Andre har foreslått at navnet henviser til Agatyrsi, en tarko-dakisk stamme.
New Haven (Connecticut)

**New Haven** er den nest største byen i Connecticut etter Bridgeport. Den ligger i New Haven County. Det bymessig tettbygde New Haven-området, som består av 22 byer og småbyer, har en samlet befolkning på ca. . Yale University, et av verdens mest kjente universiteter, ligger i New Haven.

## Historie
Før europeernes ankomst bodde indianere fra stammen Quinnipiac i spredte landsbyer rundt den nåværende havnen. Nederlenderen Adriaen Block var 1614 den første europeeren som besøkte området. I april 1636 kom rundt 500 engelske puritanere under ledelse av Theophilus Eaton og den geistlige John Davenport hit, i håp om å finne bedre levekår enn de hadde hatt i Massachusetts. I 1640 ble bosetningens navn endret fra Quinnipiac til Newhaven. Da det første skipet kolonistene sendte hjem til Storbritannia fullastet med lokale varer ikke ankom bestemmelsesstedet, fikk kolonien en knekk. Det var en grunn til at Boston og New Amsterdam ble ansett som bedre kolonier og tiltrakk seg en vekst som kanskje ellers ville ha kommet i New Haven.

I 1664 ble New Haven etter britisk påtrykk del av kolonien Connecticut. Ennå i 1718 hadde byen et landlig preg. Det endret seg da Yale University bestemte seg for å forlate Old Saybrook lenger øst i staten og flytte til New Haven.

Under den amerikanske revolusjon hadde New Haven ca.  innbyggere og var et arnested for revolusjonære ideer. Det førte til at britene besatte byen.

New Haven er fødeby til USAs president George W. Bush, skjønt han vokste opp i Texas. På 1960-tallet kom han imidlertid tilbake og studerte fire år på Yale.

## Kommunikasjon
Byen har flere jernbanestasjoner som trafikkeres av jernbaneselskapene Amtrak og Metro North med linjer til New York City, Boston og Springfield. Motorveiene Interstate 95 og Interstate 91 gir rask adkomst til blant annet New York. Byen har også flyplassen Tweed-New Haven Airport.

## Høyere utdannelse
Yale University i byens *Downtown* er byens fremste kjennemerke og dens største arbeidsgiver. Men New Haven er også hjem for andre læresteder for høyere utdannelse, som Southern Connecticut State University og Albertus Magnus College. University of New Haven har sin *campus* rett utenfor bygrensen, i nabobyen West Haven. Nord for byen, i Hamden og North Haven, ligger Quinnipiac University. New Haven har også Gateway Community College, som ligger i Long Wharf-distriktet.

## Arkitektur
New Haven har vært hjem til en rekke ledende arkitekter og arkitektfirmaer, og byen har byggverk fra mange epoker. *Yale School of Architecture* har bidratt til dette.

## Byer utgått fra New Haven

New Haven var den første bosetningen i New Haven-kolonien, og etterhvert ble nye bosetninger opprettet og utskilt som egne byer.

* Wallingford i 1670 
** Cheshire fra Wallingford i 1780
** Meriden fra Wallingford i 1806
* Branford i 1685
** North Branford fra Branford i 1831
* Woodbridge in 1784 (også delvis fra Milford
** Bethany fra Woodbridge i 1832
* East Haven i 1785
* Hamden i 1786
* North Haven i 1786
* Orange in 1822 (også delvis fra Milford)
** West Haven fra Orange i 1921

## Referanser


## Eksterne lenker
*
Nickelback

**Nickelback** er et canadisk rockeband. Bandet startet i 1995 som et coverband i Hanna, 215 kilometer nord for Calgary i Canada og fikk navnet etter Mike Kroeger, broren til Chad Kroeger, som jobbet på en kaffebar. Han sa hver gang han skulle gi pengene tilbake; «here's your nickel back» (oversatt: «her er vekslepengene dine»).

## Historie
Bandets opprinnelige medlemmer Chad Kroeger, Mike Kroeger, Ryan Peake og Brandon Kroeger var leie av å spille andres låter. Chad Kroeger begynte derfor å skrive sine egne låter. De satset på å spille en fin blanding av post-rock, rock og hardrock. Chad lånte penger av sin stefar, og fikk hjelp av sin venn Joey Moi. De fikk låne innspillingsstudioet hans, og fikk spilt inn sin første EP, *[[Hesher]]*, i 1996 som bare solgte 8 kopier. Senere samme år kom deres debutalbum *[[Curb]]* ut. 

Det gikk hele fire år før oppfølgeren *[[The State (album)|The State]]* ble gitt ut, og i mellomtiden hadde Ryan Vikedal tatt overs som trommeslager. Det nye albumet solgte bedre enn det første, men det var det tredje albumet, *[[Silver Side Up]]*, som ga bandet det store gjennombruddet året etter med god hjelp av singelen «How You Remind Me» som ble nummer en på Billboard Hot 100. 

Cirka seks måneder før utgivelsen av deres neste album *[[All the Right Reasons]]*, byttet bandet nok en gang trommeslager. Daniel Adair, tidligere trommeslager i 3 Doors Down tok da over for Ryan Vikedal. I et intervju sier Vikedal at bandet presset han ut ved å klage på at han ikke var den rette typen trommeslager.

Bandets album *All the Right Reasons* ble gitt ut i 2005. Albumet vant tre priser under Billboard Music Awards og en pris under American Music Awards. I 2008 kom albumet *[[Dark Horse]]*, et album som blant annet inneholder hitene «Burn It to the Ground», «If Today Was Your Last Day», «I'd Come for You» og «This Afternoon». 

Nickelback blir jevnlig spottet for å lage eksepsjonelt middelmådig musikk, både i nettsamfunn og etablerte medier, eksempelvis i den animerte komiserien Familien Griffin.

## Medlemmer
*Chad Kroeger – vokalist og gitar
*Ryan Peake – gitarist og bakgrunnsvokalist
*Mike Kroeger – bassist
*Daniel Adair – trommis og bakgrunnsvokalist

### Tidligere medlemmer
* Brandon Kroeger – trommeslager
* Ryan Vikedal – trommeslager

## Diskografi
### Diskografi
**[[Hesher]]* (1996) (EP)
**[[Curb]]* (1996) – nyutgitt i 2002
**[[The State (album)|The State]]* (2000) – gull
**[[Silver Side Up]]* (2001) – 6x platina
**[[The Long Road]]* (2003) – 3x platina
**[[All the Right Reasons]]* (2005) – 3x platina
**[[Dark Horse]]* (2008)
**[[Here and Now]]* (2011)
* *[[No Fixed Address]]* (2014)
* *[[Feed the Machine]]* (2017)
* *[[Get Rollin']]* (2022)

### DVD
**Nickelback: Live At Home* (2002) 
**Nickelback: The Videos* (2003) 
**Nickelback: Photo Album* (2005)
**Nickelback: Pictures* (2006)

## Eksterne lenker
* 
* 
*
Cessna 172

**Cessna 172** er et høyvinget, 4-seters, sportsfly produsert av det amerikanske Cessna Aircraft Company. Flyet er bygget i aluminium og er oftest utstyrt med en 150/160 hk, 4-sylindret boksermotor fra Lycoming eller Continental. Det har faste/ikke vridbare propellblader. Fra midten av 50-tallet til ca. 1980 ble det produsert ca. 30&nbsp;000 eksemplarer av disse flyene. Produksjonen kom igang igjen på 90-tallet.

Produksjonen stoppet tidlig på 80-tallet på grunn av de amerikanske produktansvarslovene.
De siste årene er samme flyet igjen satt i produksjon med tilnærmet samme vinge og skrogform, men med mer moderne motor og elektronikk. På de siste modellene er det vanlig med 180hk motor med direkte innsprøyting i stedet for forgasser.

Cessna 172 har vært en svært vanlig modell som klubbfly i norske flyklubber. En stor del av dagens flygere har fått sin grunnopplæring på Cessna 172. Skogbrannovervåkning i Norge er utført nesten utelukkende med denne flytypen.

## Referanser
Øksendalstunnelen

**Øksendalstunnelen** er en tunnel på fylkesvei 62 i Sunndal kommune i Møre og Romsdal. Tunnelen er 5&nbsp;966 meter lang og går gjennom Vettafjellet mellom Krokshamn ved Sunndalsøra og Øksendalsøra. Drivingen av tunnelen tok til i august 1997, gjennomslaget skjedde i november 1999 og tunnelen ble åpnet 28. oktober 2000. Øksendalstunnelen avløste et smalt, svingete, bratt og rasfarlig veiparti kalt Svinberget. Anlegget kostet 211 millioner kroner. Øksendalstunnelen erstattet den korte Skahammartunnelen rett før Vettamyra i fjellsida mot Øksendalen.

Den tidligere strekningen på fylkesvei 62 ble tatt ut av vanlig bruk og tilbakeført til grunneier.Denne er i dag sperret for gjennomkjøring.

Øksendalstunnelen er noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen. Når det dugger må man ha på vindusviskerne.

Strekningen Sunndalsøra-Eidsøra fikk sammenhengende veg første gang i 1948, blant annet etter at okkupasjonsmakten hadde 400 mann i arbeid på strekningen. Veganlegget ble planlagt på 1930-tallet.

## Se også
*Skahammartunnelen 
*Hammartunnelen
*Skrøotunnelen
*Veitunneler i Norge

## Referanser


## Eksterne lenker
* Aura Avis: Renessanse for spøkelsesveien (22. august 2005)
* The World's Longest Tunnel Page
Christel Alsos

**Christel Alsos Monsen** (født 1984), kjent under artistnavnet **Christel Alsos**, er en norsk sanger fra Fauske i Nordland fylke. 

Etter videregående skole med eksamen i 2003, flyttet hun til Gjøvik for å gå på Viken Folkehøgskole og satse på musikken. I 2004 flyttet hun til Oslo. Etter å ha opptrådt på TV-programmet *[[Noen bedre]]* med Tore Strømøy på NRK høsten 2004, tegnet hun kontrakt med plateselskapet Sony BMG.

Hennes første utgivelse var singelen «Come On» i 2006. Denne ble tatt godt imot av norske radiostasjoner og kom inn på Hit40 i november 2006. Debutalbumet *Closing the Distance* kom ut 15. januar 2007. Hun er blitt nominert til Spellemannprisen fire ganger: til Spellemannprisen 2006 i klassen årets musikkvideo for «Come On», til Spellemannprisen 2007 i klassene årets nykommer og kvinnelig artist for albumet *Closing the Distance* og til Spellemannprisen 2010 i klassen kvinnelig artist for sitt andre album *Tomorrow Is*.

Alsos' sanger «Found» og «When the Light Dies Out» har blitt brukt i TV-serien *[[Vampire Diaries|The Vampire Diaries]]*.

Christel Alsos har også samarbeidet på vokal med andre artister, og har deltatt på Bo Kaspers Orkesters hit *[[Håll Ut]]* fra albumet *[[Redo Att Gå Sönder]]* som kom ut høsten 2015 med tilhørende konserter på Notodden Bluesfestival året etter.

## Diskografi
### Album
* *[[Closing the Distance]]* (2007)
* *[[Tomorrow Is]]* (2010)
* *Presence* (2013)
* *I den kalde vinter* (2013)
* *At that time of the night* (2016)

### Singler
* *Come On* (2006)
* *Suzanne* (2009)
* *Conquer* (2012)
* *I den kalde vinter* (2013)

## Referanser


## Eksterne lenker
* 
* 
* 
*  Christel Alsos på MySpace.com
*  Store norske leksikon: Christel Alsos
*  Rockipedia: Christel Alsos 
*  Christel Alsos Monsen på allmusic.com
Badetøy

**Badetøy** er tøy som er til bruk for offentlig bading og svømming. Badetøy er vanligvis forskjellig på menn og kvinner.
## Historisk
Badetøy er av forholdsvis ny opprinnelse, og oppsto i Victoriatidens England, da det ble vanlig for begge kjønn å gå i bad på samme strand. Tidligere var det vanlig å bade naken, men ofte på skjermede områder. De første badedraktene var dekkende fra knærne til halsen for begge kjønn. Tildekkingen har gradvis avtatt inntil monokinien (toppløst for kvinner) i 1970- åra.
Nå er det ikke lengre vanlig at menn dekker til overkroppen, mens kvinnene dekker brystene med en topp som kan være minimal. Begge kjønn dekker genitalia med tøy.

Moten med å være solbrun har gitt nye tekstiler som ikke sperrer for ultrafiolett stråling. De hvite feltene på huden kan derfor unngås.

Nudismen som oppsto flere steder i verden omkring 1930, hevder at badetøy er unaturlig og at nakenhet er bedre både i vann og luft.

## Se også
* Badeliv i Indre Oslofjord
Eidsdal

**Eidsdal** er ei bygd og et dalføre i Fjord kommune i Møre og Romsdal med rundt 400 innbyggere. Eidsdal ligger på sørsiden av Norddalsfjorden.

Denne bygda strekker seg fra Storfjorden opp til Eidsvatnet i retning Geiranger. Veien gjennom dalen er en del av den nasjonale turistveien Geiranger- Trollstigen. Eidsdal er i all hovedsak en jordbruksbygd. De fleste bøndene driver melkeproduksjon innen ku og geit.

Turisme er den andre store næringsveien i Eidsdal, med flere campingplasser, hytte- og romutleie. Videre har det vært stor satsing på hyttebygging de senere år. 

Eidsdal har ikke egen kirke, men sogner til Norddal (Dale) kirke. Eidsdal skule ligger sentralt i bygda og henter elever fra bygdene Eidsdal og Norddal.

## Historie

Eidsdal, i det minste den nedre delen av dalføret, het tidligere *Yddal* (Ytterdal), navnet Eidsdal kommer av gården Eide og Eidsvatnet som er langt oppe i det som i dag kalles Eidsdalen. Navnet på hele området ble fastsatt til Eidsdal på grunn av ønske om en felles postadresse for området. Strandstedet (tettstedet) kalles fortsatt Ytterdal av lokale, selv om fergestedet (overfarten Eidsdal-Linge) heter Eidsdal. Navnespørsmålet skapte sterk strid omkring 1950. Navnet Ytterdal eller Ytre-Dale har vært brukt i kontrast til Indre-Dale i nabobygda Dalsbygda (også kalt Norddal) litt lenger innover i fjorden.

Man har funnet spor etter vikinger i Eidsdal, blant annet er det funnet redskaper, våpen og andre gjenstander i vikinggraver på Veiberg.

## Severdigheter og annen informasjon
De tettest befolkede områdene finner en nede ved fjorden der de to dagligvarebutikkene står.
I selve dalen finnes det flere byggefelt, gårdsbruk og skoler (barne- og ungdomsskole). I tillegg til dagligvarer er det én turistbutikk, «TH Ytterdal Souvenirs».

## Kommunikasjon
Det finnes to veier eller måter for å komme seg fra og til Eidsdal. Den ene (og mest brukte) er med ferge. Eidsdal har fergeforbindelse med Linge kai, ved å ta denne reiseruten har en to muligheter for videre reise. En kan reise østover til kommunesenteret Valldal og videre til den berømte Trollstigen og videre til Åndalsnes på fylkesvei 63. Eller man kan dra vestover fra Linge i retning Stranda, Ålesund og Molde.

Den andre veien går syd, over fjellet, forbi Eidsvatnet til Geiranger, Stryn og Skjåk. Fra øverst i Eidsdalen går denne veien bratt ned mot Geiranger.

## Referanser

## Eksterne lenker
* 
* Eidsdal ferjekai ca 1950, foto Normann/Sunnmøre museum
Sandnes tingrett

**Sandnes tingrett** var en tingrett i Sandnes fram til 2006. Den var førsteinstansdomstol under Gulating lagmannsrett og dekket kommunene Sandnes og Gjesdal. Den hadde lokaler i Langgata fram til den i 2006 ble slått sammen med Jæren tingrett og flyttet til Olav Vs plass. Den fikk da navnet Jæren tingrett.
Northrop P-61 Black Widow

**Northrop P-61 Black Widow** var en amerikansk to-motors nattjager fra andre verdenskrig. P-61 var det første amerikanske flyet som fra utgangspunktet ble konstruert som en dedikert nattjager. Flyet var på størrelse med et to-motors bombefly og hadde et mannskap på tre som inkluderte pilot, skytter og radiooperatør. I alt 706 maskiner ble bygget, inkludert to prototyper (XP-61) og 13 evalueringsfly (YP-61) og flyet var operativt både i Europa og i Stillehavet fra begynnelsen av 1944.

Det hadde 2 Pratt & Witney Double Wasp motorer som yter 2250 hk hver. Det hadde en bombelast på over 2 tonn. Flyet var utstyrt med radar for å kunne finne fiendtlige fly i mørket. Bevæpningen var på 4 fastmonterte 20 mm Hispano M2 maskinkanoner i buken under piloten, og 4 12,7 mm mitraljøser i et fjernstyrt tårn over radaroperatøren. På fly som fløy i Europa var tårnet demontert for å gjøre flyet lettere og raskere.

Det ble også laget foto- og rekognoseringsfly. Disse fikk betegnelsen *F-15 Reporter*.

## Spesifikasjoner (P-61A)

## Referanser


## Litteratur
* Balous, Miroslav. Northrop P-61 Black Widow & F-15 Reporter (CZ/EN). Prague, Czech Republic: MBI Publications, 2nd edition 2003. ISBN 80-86524-04-3.

## Eksterne lenker
* Wings Palette-fargelegging
Izabella Scorupco

**Izabella Dorota Scorupco** (født 1970) er en polsk-svensk skuespiller, modell og sanger. Hun spilte Bond-kvinne i *[[GoldenEye]]* (1995).

Scorupco er født i Polen, men flyttet til Sverige sammen med sin mor i 1978 da hun var 8 år. I Sverige ble hun kjent for sin medvirkning i filmen *[[Ingen kan älska som vi]]* fra 1989. Hun opplevde internasjonal berømmelse i 1995 da hun spilte i James Bond-filmen *[[GoldenEye]]*. Hun har siden hatt sentrale roller i internasjonalt kjent filmer som *[[Vertical Limit]]* (2000), *[[Reign of Fire]]* (2002) og ** (2004). I 2019 hadde hun den ene hovedrollen i den svenske thrillerserien ''Hidden – Förstfödd''.

Hun hadde en sangkarriere på begynnelsen av 1990-tallet og utgav albumet *Iza* i 1991. 

## Familie
Scorupco var gift med den polske hockeyspilleren Mariusz Czerkawski fra 1996 til 1998 og med den amerikanske filmpresseagenten Jeffrey Raymond fra 2003 til 2015. I 2019 giftet hun seg den svenske forretningmannen Karl Rosengren.

## Referanser


## Eksterne lenker
* 
* 
*
Ioachimkrøniken

**Ioachimkrøniken** er en tapt krønike som ble oppdaget av den russiske historiker Vasilij Tatisjtsjev på 1700-tallet. Krøniken er antatt å ha vært satt sammen på 1600-tallet fra tidligere kilder. Krøniken beskriver hendelser fra før 900-tallet i områdene hvor Novgorod lå og Kievriket senere ble dannet. Det er flere historikere som alvorlig tviler på Ioachimkrønikens ekthet, spesielt i forbindelse med de tidligste hendelsene og historiske eller legendariske figurer som Gostomysl og Vadim den modige.

Den opprinnelige krøniken er gått tapt og dens innhold kjennes nå kun via Tatisjtsjevs utgivelse *Russlands historie*. Vasilij Tatisjtsjev selv mente at krøniken ble skrevet av Ioachim av Chersonesos (død 1030), men senere studier har vist at krøniken like gjerne kunne ha vært sammensatt av patriarken Ioachim (død 1690).
Margaret Chan

**Margaret Chan Fung Fu-chun** (født 1947) er en kinesisk lege fra Hongkong. Hun har slektsrøtter i Shunde i provinsen Guangdong. Den 8. november 2006 ble hun valgt til ny generaldirektør for Verdens helseorganisasjon (WHO) etter Lee Jong-wook, som døde brått.

## Liv og virke
Margaret Chan tok først utdannelse som lærer i *Home Economics* ved *Northcote College of Education* i Hongkong. Hun studerte også ved Brescia University College, et katolsk *college* for kvinner i London i Ontario i Canada. Så studerte hun medisin og tok doktorgrad i 1977 ved University of Western Ontario. Hun tok graden M.P.H. ved National University of Singapore. Hun studerte dessuten *management development* ved Harvard University Business School i 1991.

Hun ble tilknyttet Hongkongs helsevesen i desember 1978. I april 1992 ble hun forfremmet til visedirektør for Hongkongs helsedepartement, og i juni 1994 ble hun departementets direktør. Som helsedirektør der fikk hun  bred erfaring med tiltak mot smittespredning, som ved fugleinfluensautbruddet i 1997. I Hongkong ble 18 personer syke av influensaen i 1997–1998, og seks av dem døde av sykdommen. Det var dem som i ettertid mente at Dr. Chans tiltak da de første meldinger kom om H5N1-fugleinfluensaen blant barn kan ha forhindret en pandemi. Hun ble imidlertid utsatt for kritikk både i parlamentet og i offentligheten for påstått nølende reaksjon mot SARS i 2003. Men andre roste henne og mente at kritikken var helt forfeilet. Sykdommen ble faktisk holdt i sjakk, også i Hongkong – der det var 299 dødsofre for sykdommen – og som var særlig utsatt på grunn av sin nærhet til smittekildene i provinsen Guangdong i Fastlands-Kina.

Hun forlot styringsverket i Hongkong i august 2003 etter 25 år, og begynte å virke ved Verdens helseorganisasjon. I 2005 ble hun direktør for den avdeling innen WHO som overvåker og bekjemper smittsomme sykdommer, og generaldirektørens stedfortreder for beredskapsområdet influensapandemier.

Den 8. november 2006 ble hun valgt til ny generaldirektør for WHO. 

## Fotnoter


## Referanser


## Eksterne lenker
* 
* Dr Chans CV, fra kinesisk UD (engelsk)  
* BBC, ekspert på fugleinfluensa skal lede WHO, (engelsk)
* Time blog om dr. Chan (engelsk)
* http://content.nejm.org/cgi/content/full/356/7/653 Miriam Shuchman, M.D.: «Improving Global Health — Margaret Chan at the WHO», i *The New England Journal of Medicine*, Volume 356:653-656	(February 15, 2007), Number 7.
B-celler

**B-celler** eller **B-lymfocytter** er lymfocytter som produserer antistoffer. Disse inngår i det ervervede immunforsvaret og er særlig viktige for å oppdage ekstracellulære skadelige agens som bakterier. B-cellens funksjon er å produsere svært spesifikke antistoff mot det infiltrerende sykdomsagenset og dermed gjøre det oppdagbart for immunceller i det medfødte immunforsvaret. Når det skadelige stoffet så er oppdaget kan spiseceller (fagocytter) som makrofager, naturlige dreperceller, komplementsystemet eller en kombinasjon av disse kan fjerne patogenet. Antistoffet nøytraliserer også antigenet. Navnet stammer fra det lymfoide organet *[[bursa fabricii]]* i baktarmen hos fugl, hvor B-celler først ble oppdaget.

Effektor-B-cellen er plasmacellen som produserer antistoff. Det dannes også B-hukommelsesceller som produserer ferdig antistoff som ligger klart til neste infeksjon av samme sykdomsagens. 

De aller fleste formene for lymfomer (lymfekreft) oppstår som følge av feil i modningen av B-celler.  

## Produksjon og modning
B-celler blir kontinuerlig produsert i benmargen, og daglig blir om lag 10 milliarder B-celler som slippes ut i blodbanen.  B-cellene oppsøker lymfeknuter og milten hvor bare noen få prosent overlever de første dagene. 

I benmargen gjennomgår umodne B-celler en nyskapende genetisk prosess. Det finnes bestemte genområder som koder for antistoff. Hver B-celle velger en av mange gensegmenter i dette området og setter denne sammen med en tilfeldig valgt annen gensegment fra de mange valgmulighetene i det samme området. Samtidig klippes bort mellomliggende genbiter. Denne klippeprosessen på DNA-nivå kalles looping out. Prosessen som er en helt tilfeldig sammensetning av DNA-genbiter (såkalt V(D)J-rearrangering) muliggjør dannelsen av unike gener som koder for en antistoff B-cellereseptor.

B-celler som tilfeldigvis har fått en antistoffreseptor som er nyttig for kroppen, som ved at den binder et virus eller en bakterie, overlever i lymfeknuter eller i milten. B-celler trenger hjelp fra T-celler til å utskille antistoff. Støttet av T<sub>H</sub>2-cellen kan B-cellens reseptor gjennomgå en modningsprosess kalt affinitetsmodning hvor antistoff raffineres og bedres i sin evne til å binde en bestemt mikroorganisme. Dette skjer ved såkalt klonal seleksjon i kimsentre som finnes i lymfoid vev som lymfeknuter og milt. Videre kan B-celler utvikles til plasmaceller som fungerer som antistoff-fabrikker ved at de utskiller en million antistoffproteiner i sekundet. Antistoff sirkulerer i blodbanen og nøytraliserer patogene mikroorganismer, virker som opsoniner, aktiverer komplementsystemet og rekrutterer NK-celler. 

## Se også
*T-celle

## Referanser
Tegneserier.no

**Tegneserier.no** var et norsk nettsted om tegneserier, som blant annet inneholdt nyheter om tegneserier, tegneserieanmeldelser og informasjon om norske tegneserieutgivelser. Tor Arne Hegna var redaktør.

Nettstedet ble startet i 2003 av Telemark tegneserieverksted. I 2007 overtok Tegneseriemuseet i Norge ansvaret. I 2008 forsvant nettstedet.
Serienett

***Serienett*** er et norsk, nettbasert tegneserietidsskrift. Tidsskriftet drives av organisasjonen seriX og redigeres av Trond Sätre. Det publiserer nyheter, anmeldelser og reportasjer om norske tegneserieutgivelser og det norske tegneseriemiljøet.*Serienett* ble av tidsskriftet *[[Prosa (tidsskrift)|Prosa]]* utropt til å publisere mest norsk tegneseriekritikk i 2020.

Kristian Hellesund stiftet *Serienett* i 2006, og var nettavisens første redaktør. I 2011 markerte *Serienett* sitt femårsjubileum. *Serienett* er støttet økonomisk av Bergen kommune, Fritt Ord, Norsk Kulturråd og Grafill. 

## Referanser


## Eksterne lenker
* 
*
Norsk Rodeo

***Norsk Rodeo*** var et norsk litterært tidsskrift som ble opprettet våren 2003 og gikk inn våren 2005.

Initiativet bak *Norsk Rodeo* sprang ut fra et miljø av studenter ved universitetene i Oslo og Trondheim, og hadde som formål *å være en åpen og inkluderende arena for unge, ennå utprøvende lesende og skrivende*, samt *å legge til rette for litterære initiativer som av ulike grunner er bortgjemte; enten det er det eksperimentelle, tilfeldige, fragmenterte eller alltid halvferdige*.

I anledning Norsk Rodeos siste utgave skrev Morgenbladet følgende: ”Som vanlig satses det tungt på ukjente navn, for som redaktørene erklærer i lederartikkelen: «Når publikasjoner som Vagant og Vinduet tar for seg toppene, ligger store fjellsider skyggelagt.» Ingen strategi for ære og berømmelse, altså, men unektelig en heroisk en”.

I løpet av tidsskriftets virketid ble det publisert arbeider av 56 bidragsytere, alle født i perioden 1975–1986. Langt på vei de fleste av disse debuterte med skjønnlitterære tekster.

## Referanser
Svartmuntjak

**Svartmuntjak** (*Muntiacus crinifrons*) er også kjent som **pannehåret muntjak** og er et lite hjortedyr som finnes nord i Myanmar og i Sør-Kina. Den tilhører slekten av muntjaker.

## Beskrivelse
Svartmuntjak kan veie opp mot 28,5 kg. Hunnen blir større enn hannen og veier i snitt ca. 24,1 kg. Hannen veier i snitt ca. 23,1 kg. Pelsen er nærmest sort eller mørk brun. Vinterpelsen er tykkere og mørkere enn sommerpelsen. Den har en karakteristisk kanelfarget hårtufs i pannen, som har gitt den tilnavnet *pannehåret muntjac*. Den skiller seg også ut gjennom å ha en lenger (opp mot 21 cm) hale enn andre muntjaker. Bukken utvikler et enkelt gevir som består av to hornstilker som kan bli omkring 20-60 cm lange. I likhet med andre muntjaker har også bukken hos svartmuntjak forstørrede hjørnetenner i overkjeven.

## Utbredelse og bestand
Svartmuntjak finnes i det nordlige Myanmar, nord for Nam Tamai elven, og i Zhejiang, Anhui, Jiangxi og Fujian i Kina. Den trives i det eviggrønne skogbeltet, i høyder på mellom 200 og 1&nbsp;000 moh. Den foretrekker trolig mindre tett skog og krattskog.

På 1980-tallet ble populasjonen estimert av forskere til å være mindre enn 5&nbsp;000 dyr og minkende, men det er knyttet stor usikkerhet til tallene. Arten jaktes for både kjøttet og skinnet, og det antas at omkring 500 dyr hvert år blir avlivet på grunn av skinnet, som blir solgt på lokale markeder.

## Annet
Arten har stått på IUCNs rødliste siden 1986, og har siden 1990 vært listet som VU C1 (sårbar)], men man vet egentlig ikke særlig mye om trusselbildet. Den ble sist vurdert i 1996.

## Referanser


## Kilder
* ''Muntiacus crinifrons'' (IUCNs rødliste
* Animal Diversity Web
## Eksterne lenker
*
Ashina

**Ashina** (også **Asen** eller **Asena**), et herskerdynasti hos de gamle tyrkere som ifølge det kinesiske historieverket *[[Xin Tangshu]]* var beslektet med de nordlige stammene i Xiongnu, Suishu, og Youyang Zazu fra så tidlig som det 7. århundre. Ashinaene fikk en fremtredende maktposisjon på midten av 500-årene da deres leder gjorde opprør mot Juan Juanene. De to familiene, den ene som var etterkommere av Bumin og den andre fra hans bror Istemi Khagan, hersket over henholdsvis de østre og vestre delene av gok-tyrkerriket.

Etter gok-tyrkerrikets sammenbrudd, fikk ashinaene kontroll over khazarene og sannsynligvis over en del andre nomadefolk. Ifølge Marquart utgjorde ashina-klanen en steppenes adelsklan. Tilsvarende har taratar-historikeren  Zeki Validi Togan beskrevet dem som et "steppearistokrati" som leverte herskere til en rekke eurasiatiske nomadestater.

Beretninger om gok-tyrkerne og khazar-khaganatet antyder at ashia-klanen var ansett som hellige, kanskje en halv-guddommelig status i sjaman-religionen som ble praktisert blant steppenomadene i første årtusen e. Kr.

## Merknader
Ashina antas å være navnet på ulven  som reddet kunere (xiongnu-hunnere) fra fiendtlige (gule hunder=proto-mongoler eller andre mongolske stammer, eller til og med kinesere) jegere.

## Referanser


## Eksterne lenker
* a manga of ashina – kinesisk
Jesse G. James

:*For den lovløse banditten, se: [[Jesse James]]*

**Jesse Gregory James** (født 19. april 1969) er en amerikansk TV-personlighet og administrerende direktør for West Coast Choppers.

## Bakgrunn
Han ble født i Lynwood, California av Larry og Carol James, og var den yngste av to barn. Foreldrene ble skilt mens Jesse gikk på barneskolen, og han og søsteren flyttet til Riverside med faren. Han gikk på Arizona Middle School and La Sierra High School, hvor han spilte amerikansk fotball. Han spilte også amerikansk fotball to år på college. Som tenåring begynte han å jobbe som bodyguard, og ble ettervert ansatt av Rick Rubin for å være bodyguard på band-turneer. Han var bodyguard for blant andre Danzig, Slayer og Soundgarden.

## Karriere
Han startet selskapet West Coast Choppers i 1992, hvor han spesialbygde motorsykler (choppere) i morens garasje. Selskapet ekspanderte fort, og måtte snart flytte for å kunne ta seg av kundene. Jesse kjøpte så Austin Speed Shop og startet med spesialbygging av biler. Han har bygget en off-road Trophy Truck og en Figure-8 racingbil,  og han konkurrerer med begge selv. Han eier også en hamburgerrestaurant som han åpnet 28. april 2006.

## Fjernsyn
I 2000 startet Discovery Channel dokumentaren *[[Motorcycle Mania]]*, som fulgte Jesse sin hverdag. I etterkant av suksessen fikk Jesse tilbud om å være programleder for den nye TV-serien *[[Monster Garage]]*, hvor Jesse og en gjeng med mekanikere modifiserte kjøretøy innen korte tidsfrister. Han startet senere selskapet Payupsucker Productions, hvor han produserte programmer som *[[History of the Chopper]]*, *[[Iraq Confidential with Jesse James]]* og *[[Green Scream]]*, hvor han prøver å bryte fartsrekorden på land med en miljøvennlig bil som går på hydrogen.

Han deltok på sesong av Donald Trump sin TV-serie *Celebrity Apprentice*. Han har også en serie med navn *[[Jesse James is a Dead Man]]*, som startet 31. mai 2009, hvor han skal gjøre farlige og vågale stunts og utfordringer. Serien har over to millioner seere.

## Privatliv
Han har to barn fra hans første ekteskap med Karla James; datteren Chandler og sønnen Jesse James Jr. Han har også datteren Sunny James fra sitt andre ekteskap med pornoskuespilleren Janine Lindemulder. 16. juli 2005 giftet han seg for tredje gang, med skuespilleren Sandra Bullock. Hun skilte seg fra ham i 2010 da det ble kjent at han hadde vært utro.

## Referanser


## Eksterne lenker
* 
*
Oslokirken

**Oslokirken** er en pinsemenighet med tilhold i Oslo sentrum som ble etablert i 2001 av 13 medlemmer.  Pastor er Jan-Aage Torp.

Trossamfunnet Oslokirken anser Seierskirken som sin forløper

## Virksomhet
Menigheten drev i 2007–2009 et «Healing Center» der mennesker kunne komme inn for å motta forbønn og betjening som gjaldt sykdommer, «demoniske plager», og praktiske livsproblemer.

Oslokirken stanset høsten 2009 sin offentlige virksomhet grunnet pastor Torps «personlige problemer». 17. september 2009 gikk Oslokirken ut av den organiserte norske pinsebevegelsen. Etter en pause fra offentlig virksomhet i fire år gjenoppsto Oslokirkens offentlige virksomhet i august 2013 ved å la seg registrere offentlig, med rett til å utføre vigsel, og heter nå Trossamfunnet Oslokirken. I 2015 hadde menigheten 10 tilskuddstellende medlemmer. Per 2021 består menighetens styre av pastor Jan-Aage Torp og hans kone.

## Referanser

## Eksterne lenker
*
Radka Toneff Minnepris

**Radka Toneff Minnepris** er en norsk utmerkelse, som deles ut hvert annet år til en individuell utøver som virker i Radka Toneffs ånd. Den er per 2017 på 100&nbsp;000 norske kroner, og forvaltes av *Radka Toneff Minnefond* med royalty-inntekter fra hennes to utgivelser *[[Fairytales (Radka Toneff-album)|Fairytales]]* (1982) og *[[Live in Hamburg]]* (1993) på Odin Records.

Utdelingen skjedde ved Moldejazz frem til og med 2007. De seinere åra har prisen blitt utdelt på Victoria Nasjonal jazzscene i Oslo i februar måned, og prisen gjelder da det foregående året.

## Mottagere
* 1993: Sidsel Endresen
* 1997: Kirsten Bråten Berg
* 1999: Karin Krog
* 2001: Per Jørgensen
* 2003: Live Maria Roggen
* 2005: Solveig Slettahjell 
* 2007: Arve Henriksen
* 2009: Elin Rosseland, utdelt ved Oslo Jazzfestival
* 2011: Eldbjørg Raknes
* 2013: Hanne Hukkelberg
* 2015: Susanna Wallumrød
* 2017: Kirsti Huke
* 2022: Ellen Andrea Wang
* 2024: Torun Eriksen

## Referanser
Frambu

**Frambu** er et landsdekkende kompetansesenter for sjeldne diagnoser. Det er et statlig finansiert supplement til det ordinære hjelpeapparatet og en møteplass for familier og fagpersoner, og er et tilbud både til voksne og barn. Frambu ligger på Siggerud like øst for Oslo og har ca 80 ansatte.

## Mål
Frambu skal samle, utvikle og spre kunnskap om sjeldne diagnoser til personer med aktuelle diagnoser, pårørende og fagmiljøer slik at barn, unge og voksne med nedsatt funksjonsevne kan leve mest mulig i tråd med egne forutsetninger, ønsker og behov.
 
## Kommunikasjons- og dokumentasjonsarbeid
Å ha tilgjengelig, relevant og kvalitetssikret informasjon om de sjeldne funksjonshemningene er høyt prioritert på Frambu. Alle kan henvende seg til Frambu via e-post, telefon eller chat for å få informasjon om diagnosene Frambu gir et tilbud til.

Senteret deler diagnose- og temainformasjon på sine nettsider, i sosiale medier, i informasjonsmateriell og i artikler. Fagbiblioteket på Frambu kan gi veiledning om relevant litteratur om diagnosene senteret jobber med.

## Forskning og utviklingsarbeid
Frambu kartlegger, samler og systematiserer kunnskap og erfaringer både fra praksisfeltet og fra Frambus virksomhet gjennom forskning og utviklingsarbeid. I tillegg til drive egne forskningsprosjekter, deltar senteret også i andres forskning. Utviklingsarbeidet på Frambu har som mål å styrke kunnskapen om diagnosene senteret arbeider med og om hvordan det er å leve med en sjelden tilstand. i arbeidet samarbeider Frambu med en rekke kompetanse- og utdanningsmiljøer i Norge og andre land.
 
## Kurs og leirer
Frambu arrangerer gratis kurs for personer med diagnose og familiene deres. Kursene tar utgangspunkt i enkeltdiagnoser, diagnosegrupper og diagnoseovergripende tema og planlegges i nært samarbeid med respektive brukerorganisasjoner. For barn og unge med sjeldne diagnoser arrangeres det hver sommer leirer. I forlengelsen av kurs og leirer kan det også gis støtte til nettverksbygging i deltakernes lokalsamfunn ved at personer fra Frambu deltar på møter, konferanser og seminarer.

## Sjeldne diagnoser
En diagnose defineres i Norge som sjelden når det er færre enn 2700 som har den (ny definisjon fra sommeren 2019, frem til dette var tallet færre enn 500). Frambu gir tilbud til over 400 ulike diagnoser og diagnosegrupper.

## Eksterne lenker
* Frambus hjemmeside
*Oversikt over diagnoser som får tilbud fra Frambu
*Helsenorge om sjeldne diagnoser
Mahbub ul Haq

**Mahbub ul Haq** (født 22. februar 1934, død 16. juli 1998) var en pakistansk økonom. Han er kjent for å ha utviklet HDI (Human Development Index) sammen med Amartya Sen. Han har bl.a. vært politisk direktør i Verdensbanken og finansminister i Pakistan, og jobbet i UNDP som spesialrådgiver.

## Referanser
Tor Henning Hamre

**Tor Henning Hamre** (født 24. april 1979 i Flekkefjord) er en norsk tidligere fotballspiller som spilte spiss. 

I 2003-sesongen scoret han 39 mål for estiske FC Flora Tallinn, en bragd som gjorde at han ble nominert til ESM Golden Boot. Karrieren hans gikk så videre til Vålerenga, men Hamre lyktes ikke i Oslo-klubben. Etter sin mislykkede sesong i Vålerenga valgte han å dra til Mandalskameratene i Adeccoligaen, og fikk raskt mer spilletid. Etter et kort opphold i Mandalskameratene, valgte han igjen å dra videre til den danske klubben Herfølge. Hamre la opp etter 2006-sesongen.

## Referanser


## Eksterne lenker
* 
* Tor Henning Hamres hjemmeside
* MK sin hjemmeside